Diari Oficial de la Generalitat Valenciana


Sumari del DOGV 9880, del 28-06-2024 (2024/6126)

RESOLUCIÓ de 21 de juny de 2024, del director general de LABORA Servei Valencià d'Ocupació i Formació, per la qual es convoca per a l'exercici 2024 les subvencions per a fomentar la contractació indefinida de persones desocupades pertanyents a determinats col·lectius d'atenció prioritària per a l'ocupació en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9880

Data del DOGV
:   28-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6126


Data del document
:   21-06-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació

RESOLUCIÓ de 21 de juny de 2024, del director general de LABORA Servei Valencià d'Ocupació i Formació, per la qual es convoca per a l'exercici 2024 les subvencions per a fomentar la contractació indefinida de persones desocupades pertanyents a determinats col·lectius d'atenció prioritària per a l'ocupació en l'àmbit territorial de la Comunitat Valenciana. [2024/6126]  
En el Diari Oficial de la Generalitat Valenciana de 24 de maig de 2024, es va publicar l'Orde 12/2024, de 20 de maig, de la Conselleria d'Educació, Universitats i Ocupació , per la qual s'aproven les bases reguladores de les subvencions per a fomentar la contractació de persones desocupades en la Comunitat Valenciana.  
L'article 4.2 de l'Orde 12/2024 establix que cada convocatòria podrà delimitar, respectant el que es disposa en l'apartat 1 d'este article, els col·lectius específics la contractació dels quals resulta subvencionable; per part seua, l'article 8 preveu que la convocatòria determine la modalitat contractual subvencionable; finalment, l'article 19 indica que la convocatòria establirà el període de manteniment.  
Entre els col·lectius d'atenció prioritària per a l'ocupació que es regula en l'Orde 12/2024, l'article 4.1 inclou expressament les persones en situació o risc d'exclusió social, les persones en situació de desocupació de llarga duració, les persones majors de 50 anys i les persones amb discapacitat.   
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment a càrrec del fons procedents de la Unió Europea en el marc de la present convocatòria podrà posar estos fets en coneixement del Servici Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a este efecte per este servici en l'adreça web http://www.igae.pap.minhafp.gob.es/sitios/igae/es-es/paginas/denan.aspx, i en els termes establits en la Comunicació 1/2017, de 6 d'abril, del citat servici, que pot localitzar-se en la següent adreça web: http://www.labora.gva.es/es/comunicacio-del-servei-nacional-de-coordinacio-antifrau-de-la-intervencio-general-de-l-administracio-de-l-estat.  
De conformitat amb el que es preveu en l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria 2024  
1. Convocar per a l'exercici 2024 les subvencions per a fomentar la contractació de persones desocupades en la Comunitat Valenciana, regulades en l'Orde 12/2024, de 20 de maig, de la Conselleria d'Educació, Universitats i Ocupació, per la qual s'aproven les bases reguladores de les subvencions per a fomentar la contractació de persones desocupades en la Comunitat Valenciana (DOGV 24.05.2024).  
2. Estes subvencions es finançaran amb càrrec al capítol 4, codi de línia S0453, del subprograma 322C01, Foment d'Ocupació, per un import global màxim estimat de 6.160.000 euros, dels quals 5.560.000 euros són fons procedents del Servici d'Ocupació Estatal i 600.000 euros són fons propis de la Generalitat, susceptibles de cofinançament per Fons Social Europeu Plus (FSE+)2021-2027 o qualsevol altre fons de la Unió Europea.   
3. D'acord amb l'article 10.3 de l'Orde 12/2024, la dotació pressupostària de cada convocatòria serà objecte de territorialització provincial de manera proporcional al nombre de persones desocupades registrades en LABORA Servei Valencià d'Ocupació i Formació. En la seua aplicació, s'efectua la següent distribució provincial de crèdits, que tenen caràcter estimatiu:  
Alacant: 2.492.952 euros.  
Castelló: 684.992 euros.  
València: 2.982.056 euros.  
4. La dotació d'esta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, este increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana.  
5. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles sol·licituds que, complint tots els requisits, hagueren sigut denegades pel seu esgotament.  
6. L'alteració de la distribució estimativa de la dotació no necessitarà de nova convocatòria. No obstant això, esta alteració serà objecte de publicació en el Diari Oficial de la Generalitat Valenciana.  
7. La publicitat a què fan referència els apartats 4 i 6 no implicarà l'obertura de termini per a presentar noves sol·licituds ni l'inici de nou còmput de termini per a resoldre.  
  
Segon. Objecte i àmbit  
Esta convocatòria té com a objecte la concessió de subvencions per a fomentar, en l'àmbit territorial de la Comunitat Valenciana, la contractació indefinida inicial a jornada completa de les persones desocupades pertanyents als col·lectius relacionats en el resolc quart.  
  
  
Tercer. Entitats beneficiàries  
1. Podran ser beneficiàries d'estes ajudes les entitats ocupadores de naturalesa jurídica privada, incloses les persones enquadrades en el Règim Especial de Treballadors Autònoms de la Seguretat Social, amb centre de treball en la Comunitat Valenciana.  
2. No podran obtindre la condició de beneficiàries:  
a) les persones o entitats en les quals concórrega alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions; a este efecte, les entitats presentaran la corresponent declaració responsable.  
b) Les persones o entitats que, si és el cas, no acrediten el compliment del requerit en l'apartat 3 bis de l'article 13 de la Llei 38/2003, de 17 de novembre, general de subvencions.  
c) les agrupacions de persones físiques o jurídiques, públiques o privades, les societats civils, les comunitats de béns o qualsevol altre tipus d'unitat econòmica o patrimoni separat que manquen de personalitat jurídica, encara que pogueren realitzar les actuacions subvencionables.  
  
d) Els centres especials d'ocupació (CEE) i les empreses d'inserció (EI), en resultar beneficiaris de programes específics de foment d'ocupació.  
e) Entitats que, estant obligades, no disposen d'un pla d'igualtat registrat.  
  
Quart. Persones destinatàries finals  
1. Les persones destinatàries finals d'estes subvencions hauran de pertànyer en el moment de la seua contractació a algun dels col·lectius següents:  
a) Persones en situació o risc d'exclusió social, acreditades pels servicis socials de qualsevol administració pública.  
b) Persones en situació de desocupació de llarga duració.  
c) Persones majors de 50 anys.  
d) Persones amb discapacitat.  
e) Dones víctimes de violència de gènere.  
2. Les persones destinatàries finals hauran d'haver romàs desocupades i inscrites com a demandants d'ocupació en LABORA fins a la seua contractació. No s'entendrà complit este requisit si la inscripció es produïx el dia en què s'inicia la relació laboral. Les persones que es troben en períodes d'inactivitat de contractes fixos-discontinus no tindran la consideració de desocupades.  
  
Quint. Acció subvencionable i quantia de la subvenció  
1. Resultarà objecte de subvenció la contractació indefinida inicial a jornada completa de les persones desocupades a què fa referència el resolc quart. En el cas de les persones amb discapacitat severa, resultaran subvencionables les contractacions que, amb independència del percentatge que represente sobre la jornada habitual, tinguen una jornada d'almenys 15 hores setmanals.  
2. L'import de la subvenció serà d'11.113 euros. Si en la persona contractada concorre addicionalment la condició de dona o de persona amb discapacitat, l'import de la subvenció serà de 14.288 euros. Si concorre la de víctima de violència sobre la dona, l'import de la subvenció serà de 23.814 euros. Si concorre la de persona amb discapacitat severa, l'import de la subvenció serà de 31.752 euros.  
3. Els contractes indefinits d'almenys 15 hores setmanals de les persones amb discapacitat severa resultaran subvencionables amb reducció proporcional de la quantia de l'ajuda.  
  
Sext. Condicions de la contractació  
1. La contractació haurà d'efectuar-se a partir de l'endemà de la publicació de l'extracte d'esta convocatòria de subvencions per a l'exercici 2024.  
2. La contractació haurà de representar un increment net de la plantilla en comparació amb la plantilla mitjana de les persones treballadores en situació d'alta en els trenta dies naturals anteriors a la subscripció del contracte.  
3. Les persones treballadores subvencionades hauran de prestar els seus servicis en centres de treball situats en la Comunitat Valenciana.  
Sèptim. Exclusions  
Queden exclosos d'este programa els supòsits següents:  
a) Contractes fixos discontinus  
b) Contractes de servici de la llar familiar.   
c) Contractes a temps parcial, excepte en el cas de les persones amb discapacitat severa, la jornada de la qual podrà ser d'almenys 15 hores setmanals.   
d) Persones treballadores que hagueren finalitzat la seua relació laboral amb l'entitat ocupadora o amb alguna entitat vinculada directament o indirectament amb l'entitat ocupadora en els sis mesos previs a la contractació.   
e) Contractacions realitzades per empreses de treball temporal per a la posada a la disposició de la persona treballadora en empreses usuàries en les quals prestaran els seus servicis.  
f) Contractacions realitzades per persones o entitats ocupadores que hagueren sigut excloses com a beneficiàries de programes d'ocupació.  
  
g) Contractacions realitzades per persones o entitats ocupadores sancionades en els dos anys anteriors a la presentació de la sol·licitud per la comissió d'infraccions greus o molt greus en matèria de prevenció de riscos laborals o Seguretat Social.  
h) Relacions laborals de caràcter especial de l'article 2.1 de l'Estatut dels Treballadors.  
i) Contractacions de persones que siguen sòcies, administradores o figures equivalents de l'entitat ocupadora o ho hagen sigut en els sis mesos previs a la contractació.  
j) Contractacions en què l'entitat ocupadora o els càrrecs directius o membres dels òrgans d'administració de les empreses que revisten la forma jurídica de societat o de les entitats privades sense ànim de lucre, mantinguen amb la persona treballadora contractada una relació de cònjuge, ascendent, descendent o altres parents, per consanguinitat o afinitat, fins al segon grau, i les seues anàlogues en el cas de les parelles de fet.  
k) Persones que hagueren tingut algun contracte indefinit o fix-discontinu (encara que es trobaren en període d'inactivitat) en els 3 mesos previs a la contractació, llevat que la nova contractació corresponga a un grup de cotització superior i resulte adequada al nivell i currículum de la titulació acadèmica oficial que acredite. Les titulacions d'Educació Secundària Obligatòria i Batxillerat no habiliten esta excepció.  
  
l) Llevat que s'acredite una discapacitat severa, la condició de víctima de violència de gènere o conste certificat dels servicis socials públics de la situació o risc d'exclusió social, la contractació sota la mateixa modalitat contractual d'una mateixa persona no podrà ser objecte de subvenció fins transcorreguts almenys 7 anys des de l'inici de l'última contractació subvencionada per LABORA, encara que foren subscrites per diferents persones o entitats ocupadores.   
  
Octau. Forma i termini de presentació de sol·licituds  
1. La sol·licitud (comprensiva així mateix de la documentació exigida en el resolc nové) es presentarà de manera telemàtica en la seu electrònica de la Generalitat Valenciana a través del procediment habilitat a este efecte denominat «ECOVUL 2024 Programa de subvencions destinades a fomentar la contractació indefinida inicial de col·lectius vulnerables». No s'exceptuarà d'esta obligació les persones inscrites en el Règim Especial de Treballadors Autònoms, de conformitat amb l'article 12.1 de l'Orde 12/2024. En la pàgina web de LABORA https://labora.gva.es/es/empreses/busque-ajudes-subvencions/ajudes-foment-de-l-ocupacio-2024 estarà disponible la informació sobre la convocatòria i s'habilitarà un accés a la seu electrònica per a formular la sol·licitud.   
  
2. Per a la tramitació telemàtica s'haurà de disposar de firma electrònica avançada, bé amb el certificat reconegut d'entitat o certificat de representant d'entitat (si el sol·licitant és una persona jurídica) o bé amb el certificat reconegut per a ciutadans (si el sol·licitant és una persona física) admés per la seu electrònica de la Generalitat. Si la sol·licitud es presenta mitjançant representant, este haurà d'estar prèviament autoritzat a través del registre de representants https://www.gva.es/es/inicio/procedimientos'id\_proc=17172.  
3. Qualsevol sol·licitud presentada seguint un procediment diferent a l'ací descrit serà inadmesa.  
4. El termini per a presentar les sol·licituds s'iniciarà l'endemà de la publicació de l'extracte d'esta resolució en el Diari Oficial de la Generalitat Valenciana i finalitzarà el 31 de juliol de 2024.  
  
Nové. Documentació que ha d'acompanyar a la sol·licitud  
1. Les sol·licituds hauran d'acompanyar-se de la documentació següent:  
a) Dades de domiciliació bancària; en el cas de nou perceptor o de nou compte bancari, haurà de comunicar les dades del compte a través del procediment telemàtic habilitat a este efecte denominat «Procediment per a tramitar les altes i baixes de les domiciliacions bancàries» (https://www.gva.es/es/inicio/procedimientos'id\_proc=22563)   
b) Declaració responsable que la contractació no incorre en causa d'exclusió.  
c) Declaració responsable del compliment de la normativa sobre integració laboral de persones amb discapacitat o, si és el cas, l'exempció a esta obligació.   
d) Declaració responsable sobre altres ajudes rebudes per als mateixos costos subvencionables o el mateix fet subvencionable.  
  
e) Declaració responsable de no estar incurs en les prohibicions per a obtindre la condició de beneficiària ni per a ser receptora del pagament a què fa referència els apartats 2 i 3 de l'article 13 i l'apartat 5 de l'article 34 de la Llei 38/2003, segons model normalitzat.  
f) Declaració responsable de les ajudes de minimis concedides a la persona o entitat sol·licitant durant els tres anys anteriors a la data de la sol.licitud de la subvenció, segons model normalitzat.  
g) Comunicació a la persona contractada que la seua contractació resulta susceptible de cofinançament pel Fons Social Europeu o per qualsevol altre fons de la Unió Europea de l'ajuda sol·licitada i de la informació relativa al tractament de les seues dades personals segons model normalitzat.  
h) Si és el cas, declaració responsable de no estar incurs en la prohibició per a obtindre la condició de beneficiària a què fa referència l'apartat 3 bis de l'article 13 de la Llei 38/2003, segons model normalitzat, juntament amb, si és el cas, la certificació emesa per auditor inscrit en el Registre Oficial d'Auditors de Comptes.  
i) Informe de la Tresoreria General de la Seguretat Social relatiu a la plantilla mitjana de les persones treballadores en situació d'alta en els trenta dies naturals anteriors a la subscripció del contracte.  
j) Informe de la Tresoreria General de la Seguretat Social relatiu a la plantilla mitjana de les persones treballadores en situació d'alta en el període comprés entre els trenta dies previs a la contractació i el dia de la contractació de la persona contractada.  
k) Si és el cas, acreditació de la condició de dona víctima de violència sobre la dona, conforme a l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
l) Justificant de l'emplenament del formulari inicial d'indicadors per la persona contractada en compliment de les obligacions derivades dels articles 16.1 i 42.1 i 2 del Reglament (UE) 2021/1060 pel qual s'establixen les disposicions comunes relatives a determinats fons europeus, entre ells el Fons Social Europeu Plus i article 17 i annex I del Reglament (UE) 2021/1057, pel qual s'establix el Fons Social Europeu Plus (FSE+), tots dos reglaments del Parlament Europeu i del Consell de data 24 de juny de 2021. (En la web de LABORA relativa a l'ajuda ECOVUL 2024 està disponible l'enllaç per a procedir a emplenar este formulari i el justificant que es generarà després del seu emplenament és el que cal aportar firmat per la persona contractada).  
  
m) Contracte de treball que dona lloc a la subvenció.  
n) Acreditació, si és el cas, de la situació o risc d'exclusió social pels servicis socials de qualsevol administració pública.  
o) Si és el cas, diagnòstic de malaltia o trastorn mental emés pel centre públic de salut mental, d'acord amb l'article 2 de l'Orde 12/2024.  
  
p) Declaració responsable d'haver sigut informat del tractament de dades de caràcter personal requerit per a la gestió d'estes subvencions.  
  
2. Llevat que, segons el cas, no conste l'autorització o conste l'oposició expressa per l'entitat o persona sol·licitant (i en este cas haurà d'aportar la corresponent documentació acreditativa), LABORA Servei Valencià d'Ocupació i Formació recaptarà a través de la Plataforma Autonòmica d'Intermediació (PAI) i altres sistemes habilitats a este efecte la informació relativa al següent:  
a) Identitat de la persona física sol·licitant i, si és el cas, del seu representant.  
b) Comunicació a LABORA Servici d'Ocupació del contracte de treball que dona lloc a la subvenció.  
c) Alta en la Seguretat Social de la persona contractada.  
d) Certificació positiva de l'Agència Estatal de l'Administració Tributària, de la Conselleria competent en matèria d'Hisenda i de la Tresoreria General de la Seguretat Social, que es troba al corrent en el compliment de les obligacions tributàries i amb la Seguretat Social.  
  
e) Acreditació de l'edat i que la persona contractada va romandre desocupada i inscrita com a demandant d'ocupació en LABORA Servei Valencià d'Ocupació i Formació fins a la seua contractació i, si és el cas, durant el període requerit per a la seua consideració com a persona en situació de desocupació de llarga duració.  
f) Si és el cas, certificat o resolució acreditativa de la discapacitat de la persona contractada, d'acord amb el que es preveu en l'article 2 de l'Orde 12/2024.  
  
Dècim. Instrucció del procediment  
1. La instrucció correspondrà als servicis territorials de LABORA Servei Valencià d'Ocupació i Formació competents en matèria d'ocupació.  
2. L'òrgan instructor podrà recaptar dels interessats l'aportació addicional de tots aquells documents i dades aclaridores que considere necessàries per a resoldre sobre la sol·licitud presentada.  
3. Examinades les sol·licituds, l'òrgan instructor emetrà informe on farà constar que las entitats beneficiàries complixen tots els requisits necessaris per a la concessió de les ajudes.  
4. En cada Direcció Territorial de LABORA Servei Valencià d'Ocupació i Formació es constituirà un òrgan col·legiat integrat per qui exercisca la prefectura del servici territorial competent en matèria d'ocupació o per qui designe per a la seua substitució, que el presidirà; dos vocals; i una persona que tindrà la secretaria, amb veu però sense vot. La designació de les vocalies i la secretaria s'efectuarà per la Direcció Territorial de LABORA Servici Valencià d'Ocupació i Formació entre personal funcionari adscrit al servici territorial competent en matèria d'ocupació.   
5. L'òrgan col·legiat emetrà periòdicament informes on es concrete el resultat de les avaluacions efectuades en relació amb els períodes de temps que considere.  
6. A la vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Onzé. Procediment i criteri de concessió  
1. La concessió d'estes subvencions es tramitarà en règim de concurrència competitiva, pel que es tindrà en compte com a únic criteri el moment en què s'haja completat la presentació de la sol·licitud (comprensiva de l'imprés de sol·licitud i de la restant documentació exigida per la convocatòria).  
2. En cas que diferents expedients tingueren la mateixa data de criteri i no resultara possible prioritzar-los per hora de presentació, es prioritzarà la sol·licitud de subvenció per la contractació de persones amb discapacitat (prioritzades al seu torn en funció del major grau de discapacitat) i, en defecte d'això, la sol·licitud de subvenció per la contractació de dones; si l'empat persistira, es prioritzarà en funció de la data de sol·licitud més antiga i, si d'esta manera tampoc es resolguera l'empat, en funció del número d'expedient més baix.  
  
Dotzé. Resolució i recursos  
1. La competència per a resoldre sobre les sol·licituds presentades correspon a la Direcció General de LABORA Servici Valencià d'Ocupació i Formació.  
2. La resolució de concessió contindrà informació de l'import previst de l'ajuda en equivalent de subvenció bruta, així com del seu caràcter de minimis, fent referència expressa al títol i a la publicació del Reglament en el DOUE.  
3. El procediment podrà resoldre's de manera parcial, a mesura que els sol·licitants presenten la totalitat de la documentació establida en la convocatòria.  
4. La resolució posarà fi a la via administrativa i contra ella podrà interposar-se recurs potestatiu de reposició davant la Direcció General de LABORA Servici Valencià d'Ocupació i Formació en el termini d'un mes, comptat des de l'endemà de la seua notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos, computat en els termes ja dits, davant el jutjat contenciós administratiu de la corresponent província, de conformitat amb el que s'establix en els articles 8 i 46.1 de la Llei 29/1998 de 13 de juliol, reguladora de la jurisdicció contenciosa administrativa.  
  
Tretzé. Termini de resolució i mitjà de notificació  
1. El termini per a resoldre i notificar la resolució procedent serà de sis mesos comptats a partir de l'endemà de la presentació de la sol·licitud. Transcorregut este termini sense que s'haja dictat i notificat resolució expressa, la sol·licitud podrà entendre's desestimada per silenci administratiu.  
2. La notificació de les resolucions i actes de tràmit es practicarà a través de la seu electrònica de la Generalitat (https://sede.gva.es), per al que el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física). A tal fi es remetrà un avís a l'adreça de correu electrònic que figure en l'expedient, on s'informarà de la posada a la disposició d'una notificació en la citada seu electrònica. La falta de pràctica de l'avís no impedirà que la notificació siga considerada plenament vàlida.  
  
Catorzé. Liquidació i pagament  
La liquidació de les ajudes s'efectuarà una vegada justificades amb la documentació presentada al costat de la sol·licitud les condicions establides, lliurant-se d'una sola vegada l'import de l'ajuda després que es dicte la resolució de concessió.  
  
Quinzé. Règim de substitució  
1. Si, abans de complir el manteniment obligatori, la relació laboral subvencionada s'extingira a causa de la voluntat de la persona treballadora, a la seua discapacitat sobrevinguda, a la seua mort o al seu acomiadament disciplinari no declarat improcedent, les entitats beneficiàries podran optar entre:  
a) substituir la persona treballadora en el termini d'un mes per una altra persona que pertanga a algun dels col·lectius destinataris d'esta convocatòria, a fi de completar el període de manteniment que quedarà pendent de complir. En el termini de 10 dies des de la substitució, s'aportarà l'imprés «annex substitucions» juntament amb la documentació relacionada en este. Esta aportació de documentació haurà de realitzar-se a través de l'enllaç de «Aportació de documentació a un expedient obert» que figure en la web de l'ajuda.  
b) no substituir la persona treballadora, i en este cas correspondrà, en aplicació del principi de proporcionalitat, el reintegrament parcial de la subvenció i l'exigència de l'interés de demora.  
2. En el cas que la jornada o qualsevol altra circumstància de la persona treballadora substituta haguera determinat una subvenció inferior a la concedida, correspondrà el reintegrament de la diferència entre l'import inicialment concedit i el que corresponga per la persona substituta per al període de manteniment pendent de complir, juntament amb els interessos de demora.  
3. El termini establit per a la substitució no computarà a l'efecte de l'obligació de manteniment.  
4. Si l'extinció de la relació laboral de la persona treballadora es produïra amb anterioritat a la resolució que resolga la sol·licitud, decaurà el dret a la sol·licitud; no obstant això, esta previsió no s'aplicarà quan la baixa de la persona treballadora haguera tingut lloc una vegada transcorregut el termini establit en el resolc tretze.  
  
Setzé. Reintegrament de les ajudes concedides.  
1. Els supòsits previstos en l'article 37 de la Llei 38/2003 donaran lloc a l'obligació de reintegrar, totalment o parcialment les quantitats percebudes, així com a l'exigència de l'interés de demora des de la data del pagament de la subvenció fins que s'acorde la procedència del seu reintegrament.  
2. Serà procedent el reintegrament total de la subvenció en els supòsits següents:  
a) Extinció de la relació laboral de la persona treballadora abans de completar el període de manteniment exigit, llevat que esta extinció responga a la voluntat de la persona treballadora, a la seua discapacitat sobrevinguda, a la seua mort o al seu acomiadament disciplinari no declarat improcedent.  
b) Disminució de la plantilla mitjana de l'entitat ocupadora del període de manteniment obligatori del contracte, llevat que esta situació responga a vacants originades per voluntat de les persones treballadores, finalització de contractes temporals per a substitució de persones treballadores, discapacitat sobrevinguda, mort, jubilació o acomiadament disciplinari no declarat improcedent, i en este cas no serà procedent el reintegrament ni tan sols parcial. Estes causes només resultaran aplicables a les persones que, figurant d'alta en l'entitat ocupadora abans de la contractació subvencionada, van computar per a determines la plantilla mitjana inicial; i únicament justificaran la disminució que proporcionalment corresponga a la seua jornada i permanència en l'entitat ocupadora.  
c) Incompliment de les obligacions de publicitat i transparència a què fan referència les lletres k i l del resolc desseté, amb procediment sancionador previ segons el títol V de la Llei 1/2022, de 13 d'abril, de transparència i bon govern de la Comunitat Valenciana.  
3. Serà procedent el reintegrament parcial de la subvenció quan durant el període de manteniment obligatori del contracte concórrega algun dels supòsits següents:  
a) La persona o entitat ocupadora no substituïx a la persona treballadora la relació laboral de la qual s'ha extingit per algun dels motius indicats en l'apartat 1 del resolc quinzé.  
b) El contracte de la persona contractada se suspén a causa d'un expedient de regulació temporal d'ocupació o mesures similars, així com per excedències.  
c) Reducció legal de la jornada de la persona contractada (incloent-hi les derivades de riscos laborals), d'obligat compliment per a la persona o entitat ocupadora.  
d) El treballador autònom passa a desenvolupar la seua activitat mitjançant una entitat amb personalitat jurídica, encara que hi haja subrogació en els drets i les obligacions laborals i de Seguretat Social de la persona treballadora subvencionada.  
e) Baixa en la Seguretat Social per esgotament del període d'incapacitat temporal.  
4. En cas de suspensió del contracte per sanció disciplinària, l'entitat ocupadora podrà optar entre ampliar el període de manteniment del contracte subvencionat pel temps equivalent a la suspensió o reintegrar la part proporcional de la subvenció.  
5. El que disposen els apartats anteriors serà aplicable sense perjuí de la possible qualificació dels fets com a infracció administrativa i incoació del procediment sancionador, d'acord amb els articles 52 i següents de la Llei 38/2003, i els articles 173 i següents de la Llei 1/2015.  
  
Desseté. Obligacions de la persona o entitat beneficiària  
A més del que es disposa en l'article 14 de la Llei 38/2003, de 17 de novembre, general de subvencions, són obligacions de la persona o entitat beneficiària:  
a) Els contractes a jornada parcial de persones amb discapacitat severa hauran d'arreplegar expressament en el seu clausulat el nombre d'hores setmanals de treball.  
b) Mantindre l'ocupació subvencionada durant almenys vint-i-quatre mesos, llevat que la relació s'extinguisca per algun dels motius de substitució admesos..   
c) Durant el període de manteniment del contracte subvencionat, no podrà disminuir la plantilla mitjana de l'entitat beneficiària, llevat que esta situació responga a vacants originades per voluntat de les persones treballadores, finalització de contractes temporals per a la substitució de persones treballadores, mort, discapacitat sobrevinguda, jubilació o acomiadament disciplinari no declarat improcedent. Estes causes només resultaran aplicables a les persones que, figurant d'alta en l'entitat ocupadora abans de la contractació subvencionada, van computar per a determinar la plantilla mitjana inicial; i únicament justificaran la disminució que proporcionalment corresponga a la seua jornada i permanència en l'entitat ocupadora. A este efecte es compararà la plantilla mitjana del període comprés entre els trenta dies previs a la contractació i el dia de la contractació amb la qual resulte dels informes a què fa referència la lletra següent.  
d) Aportar en el termini d'un mes després de la finalització del període de manteniment obligatori del contracte subvencionat, dos informes de la Tresoreria General de la Seguretat Social relatius a la plantilla mitjana de l'entitat ocupadora que, comprenent un període de 12 mesos cadascun, abasten tot el període de manteniment (24 mesos). Esta aportació de documentació haurà de realitzar-se a través de l'enllaç d' «Aportació de documentació» que estiga disponible en la web de l'ajuda.  
e) Facilitar totes aquelles dades i informació, que en qüestions relacionades amb les subvencions concedides, li siga requerit per LABORA Servici Valencià d'Ocupació i Formació. Per a donar compliment a qualsevol requeriment de documentació esta haurà d'aportar-se a través de l'enllaç de «Aportació de documentació a un expedient obert de LABORA» que estiga disponible en la web de l'ajuda.  
f) Comunicar a LABORA Servei Valencià d'Ocupació i Formació la sol·licitud o obtenció d'altres subvencions o ajudes per a la mateixa finalitat; així com qualsevol incidència o variació que es produïsca en relació amb la subvenció concedida o en les dades que consten en la sol·licitud.  
g) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial corresponent; així com conservar els documents (inclosos els electrònics) que justifiquen l'aplicació dels fons rebuts, mentres pogueren ser objecte de control, sent estos originals o còpies certificades conforme amb estos.  
h) Les persones jurídiques hauran de comptabilitzar el cobrament de la subvenció a través d'un codi comptable específic, l'extracte comptable del qual haurà d'aportar-se a LABORA Servei Valencià d'Ocupació i Formació en el termini d'un mes després de la finalització del període de manteniment obligatori del contracte subvencionat juntament amb el model normalitzat sobre el compliment d'esta obligació de comptabilitat separada. En el cas que el contracte subvencionat s'haja mantingut per un període inferior, el termini d'un mes es computarà a partir de la data en la qual la persona subvencionada fora baixa en l'entitat ocupadora. Esta aportació de documentació haurà de realitzar-se a través de l'enllaç de «Aportació de documentació» que estiga disponible en la web de l'ajuda.  
i) En tant que estes ajudes resulten susceptibles de cofinançament pel Fons Social Europeu Plus o per qualsevol altre fons que puga aprovar la Unió Europea, la documentació justificativa (inclosos els documents electrònics) haurà de conservar-se durant el termini que establisca la normativa europea que resulte d'aplicació.   
j) A l'efecte de difusió pública, en resultar estes ajudes susceptibles de cofinançament pel Fons Social Europeu Plus o per qualsevol altre fons que puga aprovar la Unió Europea, la persona o entitat beneficiària estarà subjecta a les normes d'informació i publicitat que establisca la normativa europea que resulte d'aplicació. En este sentit, la concessió de la subvenció implica l'acceptació de ser inclosa en una llista d'operacions que es publicarà de manera electrònica o per qualsevol altre mitjà, en la qual figuraran els beneficiaris, l'operació finançada i l'import de l'ajuda. Així mateix, haurà de comunicar a la persona contractada que estes ajudes resulten susceptibles de cofinançament pel Fons Social Europeu Plus o per qualsevol altre fons que puga aprovar la Unió Europea. Així mateix, la persona o entitat beneficiària estarà subjecta a les normes d'informació i publicitat arreplegades en la normativa europea sobre la matèria que resulte d'aplicació.   
k) Complir les obligacions de transparència i publicitat activa establides en la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i en l'article 18 de la Llei general de subvencions:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40% del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. Esta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de Gva Oberta, a la qual es pot accedir en gvaoberta.gva.es/tep.  
Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjuí de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. A requeriment de LABORA Servei Valencià d'Ocupació i Formació, las persones o entitats beneficiàries hauran de facilitar la informació que exigix la Llei de transparència. Transcorreguts 15 dies hàbils sense que el requeriment haja sigut atés, podran imposar-se multes coercitives de conformitat amb l'article 5 de la Llei 1/2022.  
l) Aportar en el termini d'un mes després de la finalització del període de manteniment obligatori del contracte subvencionat, una declaració en model normalitzat sobre el compliment de les obligacions de publicitat i transparència a què fa referència la lletra anterior. En el cas que el contracte subvencionat s'haja mantingut per un període inferior, el termini d'un mes es computarà a partir de la data en la qual la persona subvencionada fora baixa en l'entitat ocupadora.   
Esta aportació de documentació haurà de realitzar-se a través de l'enllaç d' «Aportació de documentació» que estiga disponible en la web de l'ajuda.  
  
Dihuité. Dret de la competència  
1. Estes ajudes se sotmeten al règim de minimis, establit en el Reglament (UE) núm. 2023/2831 de la Comissió, de 13 de desembre de 2023, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el DOUE L-2023-81735 de 15 de desembre de 2023. Per este motiu, no podran concedir-se a:  
a) Empreses dedicades a la producció primària de productes de la pesca i de l'aqüicultura..   
b) Empreses dedicades a la producció primària dels productes agrícoles (que figuren en la llista de l'annex I del Tractat).  
c) Activitats relacionades amb l'exportació a tercers països o estats membres.  
2. L'aplicació d'este règim suposa que l'import total de les ajudes de minimis concedides a una única empresa (s'entendrà per única empresa la definició establida en l'apartat 2 de l'article 2 del Reglament (UE) núm. 2023/2831, de la Comissió) no excedirà de 300.000 euros durant qualsevol període de tres anys.   
3. Les ajudes de minimis concedides conformement al Reglament (UE) núm. 2023/2831 de la Comissió podran acumular-se amb les ajudes de minimis concedides conformement al Reglament (UE) núm. 2023/2832 de la Comissió. Podran acumular-se amb ajudes de minimis concedides conformement al Reglament (UE) núm. 1408/2023 de la Comissió i al Reglament (UE) de la Comissió núm. 717/2024 fins al límit màxim establit en l'article 3.2 del Reglament (UE) núm. 2023/2831, de la Comissió.  
4. Les ajudes de minimis concedides en virtut del Reglament (UE) núm. 2023/2831 no s'acumularan amb cap ajuda pública en relació amb les mateixes despeses subvencionables, si esta acumulació excedira la intensitat d'ajuda o de l'import d'ajuda més elevat que corresponga fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
  
Denové. Informació relativa al tractament de dades personals.  
1. El tractament de dades personals per a la gestió d'esta convocatòria s'ajustarà al règim jurídic europeu i estatal en matèria de protecció de dades de caràcter personal.   
2. De conformitat amb l'article 13 del Reglament (UE) 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i pel qual es deroga la Directiva 95/46/CE, així com en l'article 11 de la Llei orgànica 3/2018, de 5 de desembre, de protecció de dades personals i garantia dels drets digitals informació relativa al tractament de dades de caràcter personal, la informació bàsica en matèria de protecció de dades objecte d'este acte administratiu és la següent:   
a) LABORA Servei Valencià d'Ocupació i Formació serà responsable del tractament.  
b) La finalitat del tractament de dades personals és la gestió de subvencions de foment d'ocupació.  
c) La persona interessada té dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: http://sede.gva.es/es/proc19970  
3. La resta d'informació sobre el tractament de dades personals (base jurídica del tractament, el termini de conservació de les dades, el dret a presentar una reclamació davant la Delegació de Protecció de Dades de la Generalitat o davant l'autoritat de control, les possibles cessions de dades, les comunicacions internacionals, així com les dades de contacte de la Delegació) figura en el Registre d'Activitats de Tractament de LABORA Servici Valencià d'Ocupació i Formació, i es troba disponible en la seua pàgina web (https://labora.gva.es/es/proteccio-de-dades).  
4. Quan la persona sol·licitant o el seu representant aporte dades de caràcter personal de terceres persones tindrà l'obligació d'informar-los, en els termes indicats en els apartats anteriors, dels aspectes següents:  
  
- La comunicació d'estes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si esta consulta requerix autorització per llei per part de les persones les dades de les quals es consultaran, la persona sol·licitant o qui la represente legalment haurà d'haver recaptat esta autorització, que estarà disponible a requeriment de l'Administració en qualsevol moment.  
- La possibilitat i manera d'exercir els drets d'accés, rectificació, supressió, limitació del tractament o oposició que li assistixen en relació amb el tractament de les seues dades personals.   
  
Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la seua publicació, davant el corresponent jutjat contenciós administratiu competent, d'acord amb el que s'establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant este mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que els interessats puguen presentar qualsevol altre recurs que estimen pertinent.  
  
València, 21 de juny de 2024.- El director general de LABORA Servei Valencià d'Ocupació i Formació: Antonio Galvañ Diez.